Bobby Kerr

Robert «Bobby» Kerr (født 9. juni 1882 i Enniskillen, Irland, død 12. mai 1963 i Hamilton, Ontario, Canada) var en kanadisk friidrettsutøver.

Familien utvandret fra Irland til Canada da Bobby var fem år gammel. Etter avsluttet skolegang arbeidet han i brannvesenet, og trente ulike løpsøvelser på fritiden. Han ble tatt ut til å delta i OL 1904 i St. Louis, men han ble utslått i alle de tre øvelsene han deltok i (60 meter, 100 meter og 200 meter). Etter hvert forbedret han sine personlige rekorder, og han innehadde en stund samtlige kanadiske sprintrekorder, på distansene fra 40 til 220 yards.

I 1908 vant han det britiske mesterskapet på 100 og 200 yards. Under OL 1908 i London vant han bronse på 100 meter, etter sørafrikaneren Reggie Walker og amerikaneren James Rector. Dagen etter gikk han til topps på 200 meter foran amerikanerne Robert Cloughen og Nate Cartmell.

Etter den aktive karrieren var han friidretts- og fotballtrener, og var offisiell funksjonær under olympiadene i 1928 og 1932. Han ble medlem av Canadas olympiske komité, og var med på å organisere Samveldelekene i 1930 i Hamilton.
 OL-medaljer 
 1908  London - 16px|Gull Gull i friidrett, 200 meter  Canada
 1908  London - 16px|Bronse Bronse i  friidrett, 100 meter  Canada

 Referanser 

 Eksterne lenker 



Kategori:Canadiske sprintere
Kategori:Canadiske fotballtrenere
Kategori:Irer
Kategori:Friidrettstrenere
Kategori:Olympiske mestere for Canada
Kategori:Deltakere for Canada under Sommer-OL 1904
Kategori:Friidrettsutøvere under Sommer-OL 1904
Kategori:Medaljevinnere under Sommer-OL 1908
Kategori:Deltakere for Canada under Sommer-OL 1908
Kategori:Friidrettsutøvere under Sommer-OL 1908
Kategori:Personer fra Enniskillen
Kategori:Personer fra Hamilton i Ontario
Kategori:Fødsler i 1882
Kategori:Dødsfall i 1963